《积雨简嘉则》
明代·张时彻

阴风吹宿雨，阴雾幂庭墀。
怯寒花委砌，避湿鸟分枝。
天暝非因花，泥深不辨蹊。
亲宾断来往，孤负黄流卮。
兀坐悄无聊，一赋愁霖诗。
诗成再三叹，四顾将寄谁。
为语云栖者，启户当知之。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。